b'\n_START_ARTICLE_\n\xc5\xbdelodko Superca\n_START_SECTION_\nPovzetek zgodbe\n_START_PARAGRAPH_\n\xc5\xbdelodko Superca je \xc5\xbeivel v hrastu. Na glavi je nosil \xc5\xbeelod in hrastov list, ki mu je pokrival zgornji del telesa. Imel je svetlozeleno ko\xc5\xbeo in ro\xc5\xbenata lica. Bil je prijazen lik in spo\xc5\xa1tovan \xc4\x8dlan gozda._NEWLINE_Na za\xc4\x8detku oddaje je eden od njegovih prijateljev pozvonil na dnu drevesa in ga zbudil. \xc5\xbdelodko se je pognal po toboganu okrog debla drevesa in epizoda se je za\xc4\x8dela. V epizodi se je navadno eden od \xc5\xbdelodkovih prijateljev zna\xc5\xa1el v te\xc5\xbeavah v gozdu in \xc5\xbdelodko mu je takoj prihitel na pomo\xc4\x8d. Pri tem so mu pogosto pomagali prijatelji iz gozda: dru\xc5\xbeina krtov - Manny, Marcia in Marcus, dru\xc5\xbeina mi\xc5\xa1i - Albert, Rose, Snoot in Root, \xc5\xbeaba po imenu Moses in dru\xc5\xbeina je\xc5\xbeev - Mum, Lizzie in Shrimp. \xc5\xa0tevilne te\xc5\xbeave so se pojavile zaradi dveh nepobolj\xc5\xa1ljivih sivih veveric, Davea in Denzila, ki sta se lotevali stvari pred razmi\xc5\xa1ljanja o posledicah. Ko jima je \xc5\xbdelodko pozneje o\xc4\x8dital zaradi vedenja, sta se navadno vendarle vsaj nekoliko pokesali._NEWLINE_Proti koncu epizode, ko je \xc5\xbdelodko re\xc5\xa1il te\xc5\xbeavo, je rekel\xc2\xa0\xc2\xbbTorej, kot vedno pravim\xc2\xab, \xc4\x8demur je sledil rimajo\xc4\x8d se stavek, povezan z re\xc5\xa1itvijo problema. Temu so sledili odobravajo\xc4\x8d smeh in aplavz tedaj prisotnih.'